stanford-oval/wikipedia huggingface dataset:
Christian Friis Bach

| Christian Friis Bach |
| --- | --- |
 Bach vuonna 2017.
Tanskan kehitysapuministeri
 Helle Thorning-Schmidtin I hallitus 3. lokakuuta 2011 – 21. marraskuuta 2013  
Edeltäjä:  Søren Pind
Seuraaja:  Rasmus Helveg Petersen
Kansankäräjäedustaja
 2011–2014  
Henkilötiedot
Syntynyt: 29. huhtikuuta 1966 (ikä 58) Frederiksberg, Tanska
Lapset:  3
Tiedot
Puolue:  Radikaali Venstre
Christian Friis Bach (s. 29. huhtikuuta 1966 Frederiksberg) on tanskalainen Radikaalin Venstren poliitikko. Hän on istunut kansankäräjillä vuosina 2011–2014 ja toiminut Tanskan kehitysapuministerinä vuosina 2011–2013. Vuosina 2014–2017 hän johti YK:n Euroopan talouskomissiota.
Aiheesta muualla

Christian Friis Bach Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Christian Friis Bach Wikimedia Commonsissa
Currituckin piirikunta

Currituckin piirikunta (engl. Currituck County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 28 100 vuonna 2020. Piirikunnan hallintokeskus on Currituck ja suurin asutuskeskus on Moyock. Piirikunta on perustettu 1668.
Aiheesta muualla

Kuvia tai muita tiedostoja aiheesta Currituckin piirikunta Wikimedia Commonsissa
Daniel Brodin

| Daniel Brodin |
| --- | --- |

Henkilötiedot
Syntynyt: 9. helmikuuta 1990 (ikä 34) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  186 cm
Paino:  85 kg
Seura
Seura:  Djurgårdens IF
Sarja:  HockeyAllsvenskan
Pelaajaura
Pääsarjaura:  2009–
Aik. seurat:  Djurgårdens IF (SEL/SHL) Ässät (SML) Brynäs IF (SHL) Fribourg-Gottéron (NLA)
NHL-varaus:  146. varaus, 2010 Toronto Maple Leafs
Daniel Brodin (s. 9. helmikuuta 1990 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Djurgårdens IF:ssä. Hän on pelipaikaltaan oikea laitahyökkääjä. Jatkoaika.com -verkkolehti on luonnehtinut Brodinia on pelityyliltään voimahyökkääjäksi, joka viihtyy myös maalinedustatilanteissa. Hän laukoo oikealta.
Ura > Seuraura

Brodin on Hanvikens SK:n kasvatti. Hän siirtyi jo juniorina Almtuna IS:ään, jossa Brodin pelasi J18-junioriksi asti kevääseen 2007. Hän siirtyi sen jälkeen Djurgårdeniin, jossa Brodin voitti J18 Allsvenskanin mestaruuden keväällä 2008.
Kaudella 2008–2009 Brodin teki Elitserien-debyyttinsä. Hän sai tililleen ensimmäisen ja kauden ainoaksi jääneen Elitserien-ottelunsa 12. helmikuuta 2009 Luleå HF:ää vastaan. Brodin jäi ottelussa kuitenkin ilman peliaikaa. Kausi 2009–2010 oli Brodinille kuitenkin varsinainen tulokaskausi, joka toi hänelle 30 runkosarja- ja 16 playoff-ottelussa tehot 2+3=5. Brodin sai ensimmäiset peliaikansa Elitserienissä kauden ensimmäisessä ottelussaan 10. marraskuuta 2009 vieraissa MODO Hockeya vastaan, jolloin hän sai jääaikaa 5.03 minuuttia. Elitserien-uransa avausmaalin Brodin teki kauden kolmannessa ottelussaan 14. marraskuuta 2009 vieraissa Södertälje SK:ta vastaan. Hänen osumansa jäi Djurgårdenin 1–3-voittoon päättyneen ottelun ratkaisumaaliksi. Brodin voitti kauden päätteeksi Elitserien-hopeaa. Toronto Maple Leafs varasi hänet 146. pelaajana NHL:n varaustilaisuudessa 2010.
Toukokuussa 2012 Brodin teki yksivuotisen sopimuksen SM-liigajoukkue Porin Ässien kanssa. Hän pelasi kautensa lähinnä joukkueen kolmosketjussa, mutta osoittautui varsinkin kevätkaudella hyväksi hankinnaksi. Brodin oli kevään 2013 pudotuspeleissä kuudella osumallaan Ässien paras maalintekijä Eero Elon kanssa. Hän voitti kauden päätteeksi Suomenmestaruuden.
Brodin palasi kaudeksi 2013–2014 kotimaahansa ja siirtyi kaksivuotisella sopimuksella Brynäs IF:n riveihin. Kaudeksi 2015–2016 hän palasi kolmivuotisella sopimuksella Djurgårdeniin. Brodin oli pudotuspeleissä kolmella osumallaan joukkueen paras maalintekijä kolmen muun pelaajan kanssa. Kaudella 2016–2017 hän oli Djurgårdenin toiseksi paras maalintekijä ja neljänneksi paras pistemies tehoilla 11+10=21.
Kaudella 2017–2018 Brodin pelasi SHL:n runkosarjassa vain kahdeksan ottelua, sillä hän oli huhtikuussa 2017 Latviaa vastaan pelatussa maaottelussa saadun polvivamman vuoksi sivussa aina helmikuuhun 2018 asti. Huhtikuussa 2018 Brodin teki Djurgårdenin kanssa vuoden mittaisen jatkosopimuksen. Kaudella 2018–2019 hän teki SHL:n yhden kauden piste-ennätyksensä tehoilla 19+16=35, joilla Brodin jakoi Djurgårdenin sisäisen pistepörssin toisen sijan Emil Bemströmin kanssa edellään vain Jakob Lilja. Hän voitti kauden päätteeksi SHL-hopeaa.
Brodin siirtyi kaudeksi 2019–2020 vuoden mittaisella sopimuksella Sveitsin National Leaguen Fribourg-Gottéroniin.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Brodin alle 20-vuotiaiden MM-kilpailuissa 2010. |  Brodin alle 20-vuotiaiden MM-kilpailuissa 2010. |  Brodin alle 20-vuotiaiden MM-kilpailuissa 2010. |  |
Maa:   Ruotsi
Miesten jääkiekko
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Kanada 2010 | jääkiekko |  |
Brodin voitti alle 20-vuotiaiden MM-pronssia vuonna 2010. Yhteensä hän on pelannut 11 nuorten maaottelua.
Ruotsin A-maajoukkueessa Brodin on pelannut yhteensä 37 ottelua tehopistein 2+4=6. Hän teki A-maajoukkuedebyyttinsä 14. marraskuuta 2010 Karjala-turnauksen päätösottelussa Helsingin Hartwall Areenalla turnauksen isäntäjoukkue Suomea vastaan. Ensimmäisen A-maajoukkuemaalinsa Brodin teki 18. joulukuuta 2010 Channel One Cupissa Moskovan Megasport-urheilupalatsissa Suomea vastaan.
Muuta

Brodin on naimisissa jalkapalloa keskikenttäpelaajana Damallsvenskanin Djurgårdens IF:ssä pelaavan Emilia Brodinin (omaa sukuaan Appelqvist) kanssa. Emilia oli voittamassa myös Ruotsin paidassa olympiahopeaa Rio de Janeirossa 2016. Pari avioitui 1. heinäkuuta 2017.
Denatoniumbentsoaatti

| Denatoniumbentsoaatti |
| --- | --- |

Tunnisteet
IUPAC-nimi:  Fenyylimetyyli-[2- [(2,6-dimetyylifenyyli)amino]- 2-oksoetyyli]dietyyliammoniumbentsoaatti
CAS-numero:  3734-33-6
PubChem CID:  19518 ja 60205797
Ominaisuudet
Molekyylikaava:  C28H34N2O3  (C21H29N2O · C7H5O2)
Moolimassa:  446,581 g/mol
Ulkomuoto:  valkoinen jauhe
Sulamispiste:  163–170 °C
Liukoisuus veteen:  42,56 g/l (25 °C)
Denatonium, tavallisimmin denatoniumbentsoaatti on kitkerin tunnetuista kemiallisista yhdisteistä. Aistimisen raja on 0,05 ppm bentsoaattina. Aine löydettiin vuonna 1958 ja se rekisteröitiin tavaramerkkinä Bitrex. Laimennettuna määrään 10 ppm se on useimmille ihmisille liian kitkerää nautittavaksi. Denatoniumsuoloja käytetään tekemään vaarallinen, mutta hyvältä maistuva tuote liian kitkeräksi nautittavaksi. Denatoniumia käytetään alkoholin denaturoinnissa (sitä käytetään 2 grammaa / 100 litraa etanolia), pakkasnesteissä, kynsien pureskelun estoaineissa, eläinten karkoteaineena, nestesaippuassa ja shampoossa sekä muovailuvahassa ja rotanmyrkyssä. Sen ei tiedetä aiheuttavan mitään pitkäaikaisia terveysvaikutuksia.
Rakenne

Kemialliselta rakenteeltaan denatonium on hydrofobinen orgaaninen kationi, se kuuluu kvaternaarisiin ammoniumyhdisteisiin. Sen rakenne muistuttaa puudutusaineena käytettävää lidokaiinia, joka myös itsessään on hyvin kitkerän makuinen. Erona on amiiniryhmään liittynyt bentsyyliryhmä.
Aiheesta muualla

PubChem: Denatonium benzoate (englanniksi)
ChemBlink: Denatonium benzoate (englanniksi)
Danny Rolling

Danny Rolling
Daniel ”Danny” Harold Rolling (26. toukokuuta 1954 – 25. lokakuuta 2006) oli ”Gainesvillen viiltäjänä” tunnettu sarjamurhaaja, joka tunnusti syyllistyneensä elokuussa 1990 viiden opiskelijan raakaan surmaan Gainesvillessä, Floridan osavaltiossa. Hän tunnusti raiskanneensa useat uhrinsa sekä tehneensä myös Louisianan Shreveportissa marraskuussa 1989 tapahtuneen kolmoissurman, sekä myönsi yrittäneensä tappaa oman isänsä toukokuussa 1990. Yhteensä Rolling tunnusti tappaneensa kahdeksan ihmistä, mutta uhrien lukumäärä saattaa olla suurempi.
Varhaiset vuodet

Danny Rollingin vanhemmat olivat James ja Claudia Rolling. Hänen isänsä oli väkivaltainen vaimoaan, Dannya ja tämän pikkuveljeä Keviniä kohtaan. Claudia Rolling yritti jättää miehensä useita kertoja, mutta palasi aina takaisin. James Rolling oli ammatiltaan poliisi.
Teinivuosinaan Danny istui vankilassa tekemänsä ryöstösarjan vuoksi. Hänellä oli vaikeuksia sopeutua aikuisena yhteiskuntaan ja pitää työpaikkansa. Lopulta vuosien pahoinpitelyjen jälkeen Rolling yritti tappaa isänsä.
Gainesvillen viiltäjä

Danny pakeni sittemmin Floridaan, jossa hän aloitti murto- ja ryöstökierteen. Rikollisura huipentui viiden oppilaan murhaan Gainesvillen yliopistoalueella. Hänellä oli tapana järjestää ruumiit asuntoloissa mahdollisimman järkyttävällä tavalla: toisinaan hän leikkasi päät irti ja sijoitti peilejä ympäri huonetta siten, että huoneeseen astuva henkilö järkyttyisi mahdollisimman paljon.
Vaikka poliisilla ei ollut juuri johtolankoja ja tutkimukset venyivät vuosien mittaisiksi, Rolling pidätettiin lopulta ja hän sai moninkertaiset murhasyytteet. Yllättäen Rolling myönsi oikeudessa syyllisyytensä, ja hänet tuomittiin kuolemaan jokaisesta murhasta.
Myöhemmin Rolling tunnusti kirjeessään tappaneensa 55-vuotiaan William T. Grissomin, tämän 24-vuotiaan tyttären Julien sekä 8-vuotiaan lapsenlapsen Seanin, kun nämä olivat valmistautumassa päivälliselle Grissomin kodissa 4. marraskuuta 1989. Shreveportin poliisi ilmoitti Gainesvillen poliisille murhapaikoissa havaituista samankaltaisuuksista. Shreveport ei koskaan vaatinut luovutusta, sillä kuolemantuomio oli Floridassa todennäköisempi kuin Louisianassa.
Teloitus

Rolling tuomittiin rikoksistaan lähes neljä vuotta myöhemmin, ja hän sai jokaisesta murhasta kuolemantuomion. Hänet teloitettiin myrkkyruiskeella 25. lokakuuta 2006, kun korkein oikeus oli kumonnut hänen viimeisen valituksensa.
Rolling ei osoittanut katumusta tai pyytänyt anteeksi uhrien omaisilta. Sen sijaan hän lauloi itse säveltämänsä laulun. Hän söi viimeisellä ateriallaan hummeria, katkarapuja, paistettuja perunoita, mansikkajuustokakkua sekä teetä. Juuri ennen teloitusta Rolling tunnusti vielä kolme murhaa.
Covington (Louisiana)

| Covington, Louisiana |
| --- | --- |
 Covington vuonna 2005
 Covingtonin sijainti Louisianassa
 Koordinaatit: 30°28′44″N, 90°06′15″W 
Valtio:  Yhdysvallat
Osavaltio:  Louisiana
Piirikunta:  St. Tammanyn piirikunta
Hallinto:  
 – Pormestari:  Candice B. Watkins
Pinta-ala:  
 – Kokonaispinta-ala:  17,9 km²
 – Maa:  17,6 km²
 – Josta vettä:  0,3 km² (1,45 % %)
Korkeus:  7,9 m
Väkiluku (2000):  8 483
 – Väestötiheys:  481,9 as./km²
Aikavyöhyke:  UTC-6
 – Kesäaika:  UTC-5
Postinumero:  70433, 70434, 70435
Suuntanumero(t):  985
 
 http://www.covla.com 
Infobox OKVirheellinen NIMI-arvo: 
Covington on kaupunki St. Tammanyn piirikunnassa, Louisianassa, Yhdysvalloissa Bogue Falaya- ja Tchefunctejoen haarassa. Vuonna 2000 Covingtonissa oli asukkaita 8 483.
Covington on osa New Orleans-Metairie-Kennerin metropolialuetta.
Historia

Vuonna 1813 John Warton Collins perusti Covingtonin paikalle kaupungin ja nimesi sen itsensä mukaan Whartoniksi. Hänet on haudattu kaupungin hautausmaalle täsmälleen kaupungintalon alle. Kaupunki nimettiin myöhemmin uudelleen Leonard Covingtonin, vuoden 1812 sodan sankarin, mukaan.
Tavarakauppaa Covingtonissa tehtiin Tchefunctejoen kautta Pontchartrainjärveen yhdistyvän Bogue Falayan kautta. Kaupunkiin saatiin rautatiet vuonna 1888.
1900-luvun lopussa moni New Orleansissa työskentelevä ihminen muutti Covingtoniin, ja niinpä kaupungin väkiluku alkoi kasvaa.
Historia > Hurrikaani Katrina

Vaikka hurrikaani Katrina iskikin maahan Louisianan Slidellissä, Covington välttyi myrskyn aiheuttamilta aalloilta, mutta kärsi silti huomattavia vahinkoja. Myrskyn jälkeen Covingtonin väkiluku kasvoi huomattavasti New Orleansin asukkaiden muutettua pois hurrikaanin tuhoamilta alueilta.
Maantiede

Covington on 7,9 metrin korkeudessa merenpinnasta.
United States Census Bureaun mukaan kaupungilla on pinta-alaa yhteensä 17,9 km², josta 17,6 km² on maata ja 0,3 km² (1,45 %) on vettä.
Väestö

Vuonna 2000 Covingtonissa oli 8 483 asukasta, 3 258 kotitaloutta ja 2 212 perhettä. Väestötiheys oli 481,7/km². Kaupungin asukkaista 77,45 % oli valkoihoisia, 20,12 % afroamerikkalaisia, 0,33 % natiiviamerikkalaisia ja 0,34 % aasialaisia. Latinoja väestöstä oli 1,56 %.
3 258 kotitaloudesta 33,8 % oli alle 18-vuotiaita lapsia ja 46,8 % perheiden vanhemmista oli naimisissa. 17,2 % oli yksinhuoltajia ja 32,1 % eivät olleet perheitä. 27,5 % kaikista kotitalouksista koostui vain yhdestä henkilöstä ja 9,9 % oli yksin eläviä yli 65-vuotiaita. Keskimääräinen kotitalouden asukasmäärä oli 2,52 ja keskimääräinen perheen koko 3,10.
Kaupungin väestöstä 26,8 % oli alle 18-vuotiaita, 8,5 % 18–24-vuotiaita, 26,1 % 25–44-vuotiaita, 24,1 % 45–64-vuotiaita ja 14,5 % yli 65-vuotiaita. Keski-ikä oli 38 vuotta. Jokaista 100 naista kohden oli miehiä noin 86,8 ja jokaista yli 18-vuotiasta 100 naista kohden miehiä oli 80,0.
Kaupungin kotitalouksien tulojen keskiarvo oli 36 949 dollaria ja perhettä kohden 50 332 dollaria. Miesten tulojen keskiarvo oli 36 434 dollaria ja naisten 23 859 dollaria. Jokaisen yksilön tulojen keskiarvo oli 21 438 dollaria. Noin 11,8 % perheistä ja 16,1 % väestöstä olivat köyhyysrajan alapuolella. Rajan alapuolelle jäi muun muassa 23,5 % alle 18-vuotiaista ja 17,2 % yli 65-vuotiaista.
Kuuluisia covingtonilaisia

George Boudreaux, Boudreaux's Butt Paste -voiteen keksijä
Jack Donahue, St. Tammanyn ja Tangipahoan senaattori; asuu Mandevillessä.
Elizabeth Futrall, oopperasopraano.
Robert Higgs, yhdysvaltalainen taloustieteilijä, asuu Covingtonissa.
Blanche Long, Louisianan ensimmäinen nainen vuosina 1939–1940, 1948–1952 ja 1956–1960; syntyi Covingtonissa vuonna 1902.
Pete Maravich, NBA:n entinen tähtipelaaja,  asui Covingtonissa aina kuolemaansa, vuoteen 1988.
Lee Harvey Oswald, Yhdysvaltain presidentti John F. Kennedyn salamurhaaja.
Walker Percy, kirjailija, muutti Covingtoniin vuonna 1950 ja kasvatti siellä kaksi tytärtään.
Philip Granville "Phil" Short, entinen Louisianan senaatin jäsen.
Ian Somerhalder, Covingtonissa syntynyt näyttelijä/malli/tuottaja.
Michael G. Strain
Diane Winston, yrittäjä
Nilo Silvan, Tampa Bay Bucsin ammattilaispelaaja; syntyi ja varttui Covingtonissa.
Covingtonissa kuvattuja elokuvia

1995 – Kuolemaantuomittu
1995 – Kingfish
1997 – Even salaisuus
2008 – The Yellow Handkerchief
2009 – I Love You Phillip Morris
2010 – Pregnancy Pact
Aiheesta muualla

Wikimedia Commonsissa on kuvia tai muita tiedostoja aiheesta .
Covingtonin kaupunki (Arkistoitu – Internet Archive) (englanniksi)
Vieraile Covingtonissa (Arkistoitu – Internet Archive) (englanniksi)
Hurrikaani Katrinan reitti
Denatsifikaatio

Työläiset poistavat katukylttiä ”Adolf Hitler-Straße” -kadulta Trierissä 12. toukokuuta 1945.
Denatsifikaatio (saks. Entnazifizierung) oli joukko toimenpiteitä, joita liittoutuneet tekivät Saksassa toisen maailmansodan jälkeen poistaakseen kansallissosialistisen ideologian saksalaisesta yhteiskunnasta, kulttuurista, mediasta, taloudesta ja politiikasta. Denatsifikaation seurauksena poistettiin vallasta Saksan kansallissosialistinen työväenpuolueen ja Schutzstaffelin jäseniä ja lakkautettiin organisaatioita, jotka olivat kytköksissä natseihin. Yli 40 prosenttia Saksan virkamiehistä erotettiin ensimmäisen miehitysvuoden aikana. Julkisilta paikoilta poistettiin laajamittaisesti natsisymboliikkaa, kuten hakaristejä, ja muun muassa katujen nimiä muutettiin. Myös tiedotusvälineitä kontrolloitiin ja tuhottiin natsihenkistä kirjallisuutta sekä kuvataidetta.
Termi denazification keksittiin Pentagonissa vuonna 1943. Alun perin sillä tarkoitettiin vain natsien oikeusjärjestelmän purkamista, mutta pian käsite laajeni tarkoittamaan koko yhteiskunnan puhdistamista natsismista. Saksan antautuessa toukokuussa 1945 kansallissosialistisessa puolueessa oli 8,5 miljoonaa jäsentä, mikä oli 10 prosenttia kansasta. Heidän lisäkseen kansallissosialistisiin järjestöihin oli kuulunut 45 miljoonaa jäsentä.
Ohjelma käynnistettiin sodan päättymisen jälkeen ja vahvistettiin Potsdamin sopimuksessa elokuussa 1945. Kaikkien täysi-ikäisten saksalaisten piti täyttää kyselylomake, jossa heidän oli tehtävä selkoa suhteestaan natsihallintoon. Lisäksi luotiin viisiportainen luokittelu, jonka perusteella eri ryhmiin kohdistettiin erilaisia toimia. Lähes kahdelta miljoonalta saksalaiselta kiellettiin työskentely muussa kuin yksinkertaisessa fyysisessä työssä. Kaikkia natsipuolueen lakimiesliittoon kuuluneita juristeja ei kuitenkaan voinut erottaa, koska yhteiskunta olisi romahtanut. Alle vuoden kuluttua Saksan antautumisesta denatsifikaatio jätettiin saksalaisten tuomioistuinten hoidettavaksi. Denatsifikaation aika päättyi virallisesti vuonna 1951.
Kirjallisuutta

Taylor, Frederick: Exorcising Hitler: The Occupation and Denazification on Germany. Bloomsbury Press, 2013. (englanniksi)
Aiheesta muualla

Kuvia tai muita tiedostoja aiheesta Denatsifikaatio Wikimedia Commonsissa
Detsl

Detsl vuonna 2007
Kirill Aleksandrovitš Tolmatski (ven. Кири́лл Алекса́ндрович Толмацкий), taiteilijanimeltään Detsl (ven. Децл; 22. heinäkuuta 1983 Moskova – 3. helmikuuta 2019 Iževsk), oli venäläinen rapartisti.
Detsl debytoi vuonna 2000 rapalbumilla Kto? ty, jota myytiin yli miljoona kappaletta. Toinen albumi, Ulitšni bojets, ilmestyi vuonna 2001. Detsl oli yksi Venäjän ensimmäisistä ja suosituimmista valtavirran rapartisteista;  häntä pidetään myös ensimmäisenä venäjänkielisten hip hop -äänitysten tekijänä. Hänen saamiinsa palkintoihin kuului MTV Video Music Award for International Viewer's Choice vuodelta 2000. Vuonna 2001 hänelle myönnettiin Kultainen gramofoni -palkinto.
Detsl kuoli sydänkohtaukseen Iževskissä tekemänsä esiintymisen jälkeen. Detslin isä on musiikkituottaja Aleksandr Tolmatski.
Aiheesta muualla

Kirill Tolmatskiy Internet Movie Databasessa. (englanniksi)
Curry

Kanaa currykastikkeessa
Curry tai karri on Intian brittiläisten siirtomaaisäntien kehittämä kuiva maustesekoitus, jonka tarkoitus oli helpottaa intialaistyylisten ruokalajien tekemistä kotona Euroopassa. Alun perin sana tulee tamilin kielen sanasta kari, joka tarkoittaa kastiketta, ja kuvasi tyypillisiä eteläintialaisia liha- tai kasvisruokalajeja, joita syödään riisin kanssa. Nimeä käytetään myös eteläintialaisista maustesekoituksista, joissa on currylehtiä.
Curryn reseptit vaihtelevat suuresti. Tyypillisiä curryn ainesosia ovat kuitenkin korianterin siemenet, kurkuma, jeera eli juustokumina, ruskeat sinapinsiemenet, kardemumma, muskotti, chili, kaneli ja laakerinlehti. Ominaisen värinsä se saa maustekurkumasta.
Aiheesta muualla

Kuvia tai muita tiedostoja aiheesta Curry Wikimedia Commonsissa
Yrtit ja mausteet
Christian Friedrich Witt

Christian Friedrich Witt (myös Witte; n. 1660 Altenburg – 3. tai 13. huhtikuuta 1717 Altenburg tai Gotha) oli saksalainen säveltäjä, urkuri ja orkesterinjohtaja.
Elämä

Witt sai varhaisimman musiikinopetuksensa isältään Johann Ernstiltä, joka toimi Gottfried Scheidtin seuraajana hoviurkurina Altenburgissa. Vuosina 1685–6 Witt sai Nürnbergissä opetusta sävellyksessä ja kontrapunktissa Georg Caspar Weckeriltä, jonka johdolla opintoja täydennettiin myöhemminkin. 1. kesäkuuta 1686 Witt sai nimityksen kamariurkuriksi hoviin Gothassa.
Vuonna 1694 Witt nimitettiin sijaiseksi Kapellmeister W. M. Myliukselle, jota hän lopulta seurasi tämän kuoltua vuonna 1713. Hänellä oli hyvät välit moniin hoveihin, ja hänen oppilaidensa joukossa oli tuleva herttua Friedrich II.
Vuonna 1717 Johann Sebastian Bachia pyydettiin tekemään palvelus saattamalla esityskuntoon passio Gothassa, jossa Witt oli kuolinvuoteellaan. 26. maaliskuuta tuona vuonna Bach esitti teoksen Wittin tilalle tulleena vieraana esiintyjänä, mutta passio on sittemmin kadonnut.
Työ säveltäjänä

Witt sävelsi monipuolisesti sekä vokaali- että soitinmusiikkia. Hänen vokaalimusiikkinsa koostuu pitkälti kirkkokantaateista, joista moni on ilmeisesti kadonnut. Hänen kantaateistaan keskeisiä ovat ne, jotka muodostavat jokaiselle sunnuntaille ja jokaista kirkkovuoden juhlaa varten sävelletyn niin kutsutun Rentweinsdorf-sarjan. Kantaatit ovat tyylillisesti melko vanhanaikaisia, eikä niihin kuulu resitatiivia. Usein teoksiin kuuluu soitinjohdanto, ja vokaalijaksoihin sisältyy konsertto-osia, sooloja, duettoja sekä yksiäänisiä koraaliosuuksia, jotka kruunaa soittimille kirjoitettu osuus.
Witt keräsi koraalitekstien ja -melodioiden kirjan Psalmodia sacra, oder: Andächtige und schöne Gesänge (Gotha, 1715). Kyse on yksi 1700-luvun alun tärkeimmistä virsikirjoista; esimerkiksi Friedrich Wilhelm Marpurg nimesi sen parhaaksi tuntemakseen virsikirjaksi. Sävelmien joukossa oli myös sata uutta työtä, joista suurinta osaa pidetään epäilyksettä Wittin omana kädenjälkenä. Virsi "Schmückt das Fest mit Maien" kuuluu yhä tiettyihin protestanttisiin virsikirjoihin.
Wittin tuotantoon kuuluu myös kolme ranskalaista alkusoittoa, seitsemänosainen sonaatti, neljä sarjaa sekä urku- ja cembalokappaleita. Hänen passacagliansa (d-molli) laitettiin aikoinaan virheellisesti Johann Sebastian Bachin nimiin.
Classic Masters (Queensrÿche)

| Classic Masters Queensrÿche |
| --- | --- | --- |

Kokoelmalevyn tiedot
 Julkaistu: 11. maaliskuuta 2003
 Tyylilaji: progressiivinen metalli
 Kesto: 54.01
 Levy-yhtiö: Capitol Records
Queensrÿchen muut julkaisut
| Live Evolution 2001 | Classic Masters 2003 | Tribe 2003 |
Classic Masters on Queensrÿche-yhtyeen kokoelma-albumi vuodelta 2003. Se sisältää kappaleita Queensrÿche-EP:stä (1983) Hear in the Now Frontier -albumiin (1997) uudelleenmasteroituina versioina.
Kappaleet

Queen of the Reich – 4.22
Warning – 4.44
The Killing Words – 3.57
Speak – 3.44
I Don’t Believe in Love – 4.25
Anybody Listening? – 7.41
Another Rainy Night (Without You) – 4.29
Silent Lucidity – 5.45
I Am I – 3.59
Bridge – 3.30
The Voice Inside – 3.51
Sign of the Times – 3.34
Yhtye

Chris DeGarmo – kitara
Eddie Jackson – basso
Scott Rockenfield – rummut
Geoff Tate – laulu
Michael Wilton – kitara
Aiheesta muualla

Classic Masters Queensrÿchen sivustolla (englanniksi)
Classic Masters (Queensrÿche) Discogsissa. (englanniksi)
Albumi Classic Masters (Queensrÿche) Encyclopaedia Metallum -sivustolla (englanniksi)
Dettifoss

Dettifoss
Dettifoss on vesiputous Jökulsárgljúfurin kansallispuistossa Pohjois-Islannissa. Putous on Jökulsá á Fjöllum joessa, joka virtaa Vatnajökullista merelle. Putoukset ovat yli 100 metriä leveitä ja 44 metriä korkeita. Sen virtausmäärä on Euroopan vesiputouksista suurin sillä vettä virtaa 500 m3/s. Dettifoss on myös sävelmä jonka Jón Leifs nimesi putousten mukaan. Elokuvassa Prometheus putous kuvaa esihistoriallista maailmaa.
Aiheesta muualla

Wikimedia Commonsissa on kuvia tai muita tiedostoja aiheesta .
Dettifoss waterfall sivusto (Arkistoitu – Internet Archive)